runetrust/blame-folketinget-dk huggingface dataset:
Pia Kjærsgaard (DF), 1999-05-27:
Og dér var nogle møder imellem statsministeren og Venstres tidligere formand, hr. Uffe Ellemann-Jensen, og ved et af de møder, som jeg tror mange husker meget, meget tydeligt, hev statsministeren triumferende et nyhedstelegram op og viste, at hr. Uffe Ellemann-Jensen havde udtalt - jeg tror, det var til Reuter - at man i hvert fald på sigt skulle se at ophæve forbeholdene.
Margrethe Vestager (RV), 2005-12-08:
Hvis det er rettidig omhu, så har jeg meget svært ved at forstå, hvad der i det begreb, for jeg tror ikke, der er nogen, der vil tillægge finansministeren sådan et romantisk eller lyserødt livssyn, at kommunerne lige pludselig skulle opføre sig ganske anderledes nu end for 35 år siden.
Kaare Dybvad (S), 2016-10-26:
Det kan være, de ikke er ordentligt informeret, så derfor spørger jeg nu ministeren: Så når man nu ikke har en plan for, hvor de medarbejdere skal være henne, hvorfor benytter man sig så egentlig ikke af de lokaler, som man har stående ret tæt på, og hvor der er plads til i hvert fald 200 medarbejdere på hver af dem?
Kamal Qureshi (SF), 2008-12-18:
Det synes vi er en flot gestus; det synes vi sådan set at de skal have lov til at blive testet på og få lov til at ansøge om og få lov til at få vurderet, altså om de - ligesom en lang række andre forældre og par gør - egner sig til at varetage et udenlandsk barns tarv.
Benny Engelbrecht (S), 2017-12-06:
Når politisk ordfører for Venstre, Jakob Ellemann-Jensen, den 15. oktober i år i TV-programmet »Vi ses hos Clement« på DR sagde, at han ikke kunne forestille sig, at Venstre ville stemme for forringelser for gruppen af dagpengemodtagere, mener ministeren så, at Jakob Ellemann-Jensen tog fejl, siden ministeren til Avisen Danmark den 16. november 2017 om dagpenge sagde følgende: »Vi motiverer ikke de unge på den rigtige måde.
Jens Rohde (KD), 2021-11-30:
Jeg kan ikke lade være med at have det indtryk, at når man ikke gik i gang før med at handle fra regeringens side, hvad jeg stadig væk mener er stærkt kritisabelt, så var det i høj grad, fordi man er så bange for at miste opfattelsen af sig selv som hård på udlændingepolitikken ude i befolkningen.
Peder Sass (S), 2003-04-03:
Til fru Louise Frevert vil jeg sige: Børneteater er og vil fortsat være et højt prioriteret område inden for teaterpolitik, og vi vil gøre alt og tage alle de initiativer, der er mulighed for og gerne sammen med andre, for at børneteaterområdet kan have en fremtrædende plads, og børn får mulighed for at få kendskab til drama i skoler, i gymnasier og andre steder.
Frank Aaen (EL), 2005-04-28:
Jeg forstår helt ærligt ikke, at man her i dag fra V's og K's side kan sige, at man støtter overholdelse af menneskerettighederne, at man går ind for kritik af overtrædelse af humanitær ret, og når der så kommer et forslag om, at vi er mere konkrete og er det i forbindelse med f.eks. Guantanámolejren, så siger man, at det kan man ikke sige noget om, og så har man altså samtidig stemt for en sådan udtalelse nede i Europarådet.
Charlotte Broman Mølbæk (SF), 2021-05-07:
For det er sandt, at jeg bor i Randers og kommer fra Randers, jeg kommer også fra Randers Byråd, og så blev det en ret stor overraskelse for mig, hvor stor en styring man i virkeligheden herindefra insisterer på at have med de relativt få midler, som man sender ud – set i lyset af hvor mange midler de har ude i kommunerne – og at man i øvrigt også gør det på andre måder centralt herindefra.
Pernille Rosenkrantz-Theil (S), 2020-11-11:
Det må ikke føre til besparelser eller forringelser på andre områder, at man skal leve op til den her indsats, for i regeringen har vi jo sådan set med aftalen om tiltag vedrørende kommunernes økonomi i lyset af corona fra den 26. marts 2020 gjort det meget klart, at vi vil sikre, at der tages de fornødne skridt, og at de nødvendige ressourcer er til stede i finansieringen af indsatserne i 2020 i forhold til covid-19.
Ole Birk Olesen (LA), 2021-01-22:
For hvis man bilder sig selv ind, at den indvandring, vi havde til Danmark gennem 1980'erne og 1990'erne, kunne foregå videre op igennem 00'erne og til i dag, uden at den ville have meget, meget negative konsekvenser for det danske samfund, så har man ikke en rationel, realistisk tilgang til udlændingepolitikken.
Astrid Krag (S), 2018-01-12:
Men anerkender Enhedslistens ordfører ikke, at vi i den praktiske verden står med et kæmpestort problem, fordi netop den hjemsendelsesopgave, som Enhedslistens ordfører taler om, ikke tilnærmelsesvis foregår i en takt, hvor vi får de mennesker, som ikke har noget reelt opholdsgrundlag, ud af Danmark og ud af EU igen?
Christian Juhl (EL), 2021-01-27:
Nu kunne jeg forstå, at hr. Flemming Møller Mortensens udtalelser ikke lige var noget, der var inden for rammen, men så vil jeg spørge om interviewet med statsministeren, hvor hun siger, at vi skal gå nye veje, f.eks. med en national produktion eller andre ting, heller ikke ligger på bordet.
Simon Emil Ammitzbøll (LA), 2015-01-27:
Det, jeg er mest optaget af, er, at jeg kan høre, at Socialdemokraterne og De Radikale lidt har genvundet deres lyst til at gå i brechen for homoseksuelles rettigheder, og derfor er jeg utrolig glad, for vi er enige med begge regeringens støttepartier i, at man skal gøre noget for de lesbiske, der lever i registreret parforhold eller ægteskab og har fået et barn og gerne vil have forældrestatus begge to.
Maja Panduro (S), 2012-02-21:
Jeg synes, at den konstruktion, vi allerede har lavet sammen, virker til at kunne blive langt mere smidig og også bredere i sit fokus, for det er jo helt rigtigt, som hr. René Christensen siger, at det her er bredere end bare de meget, meget voldsomme sager, som vi hører om i pressen.
Tove Videbæk (KRF), 1998-12-08:
Vedrørende børns ret til tid med deres forældre: Det er rigtigt, som påpeget i bemærkningerne til dette beslutningsforslag, at meget af den lovgivning, der vedrører børn, er tilvejebragt af arbejdsmarkedshensyn: Barnet skal passes, så forældrene kan arbejde. Derfor har Kristeligt Folkeparti også forsøgt at ændre orlovsydelsen, så den hæves til 80 pct. For det er langtfra alle familier, der har råd til orlov med en ydelse på 60 pct. Familien har for lidt tid sammen, og det får konsekvenser.
Bjarne Laustsen (S), 2004-02-27:
Derfor bliver vi selvfølgelig også nødt til at sige, at som det er nu, vil arbejdsmiljøet være et konfliktfelt, hvor der er en kant i forhold til de borgerlige og arbejderpartierne, hvor vi ser anderledes på de forhold her, end den nuværende regering gør. Vi vil arbejde på, at tingene bliver så gode som muligt, og vi vil stille kritiske spørgsmål til det, der sker på regeringssiden, når engang vi måtte få de lovforslag.
Jeppe Kofod (S), 2003-11-20:
Så til det andet spørgsmål: Er det udenrigsministerens opfattelse, at det er et flertal af lande i FN's Sikkerhedsråd, der kan afgøre, hvornår de resolutioner, man har vedtaget, er juridisk gyldige, eller kan ethvert land, altså de stærkeste, afgøre, hvornår noget er ret, og hvornår noget ikke er ret?
Carsten Bach (LA), 2018-10-25:
I Liberal Alliance mener vi selvfølgelig også, at det vil give god mening, at vi nu får lukket det hul og dermed sikrer, at udbetalingerne af erstatningerne udmåles for perioden, indtil modtageren får ret til pension – præcis ligesom det er tilfældet i dansk arbejdsskadesikringslovgivning i øvrigt.
Sara Olsvig (IA), 2012-12-17:
En del grønlandske studerende og andre, som har valgt at flytte til Danmark i dette år, har nemlig været ramt generelt, så jeg mener, at denne nye ordning fjerner en grænsehindring i rigsfællesskabet, en grænseændring, som en af vores islandske kolleger også påpegede under Nordisk Råd-sessionen i Helsinki i oktober måned, hvor hun sagde, at dette selvfølgelig også rammer andre nordiske borgere, som flytter mellem vore lande.
Kathrine Olldag (RV), 2022-03-23:
Nu var det jo mit parti og ministerens parti, der sammen lavede den her lov i 2015, og i Radikale Venstre har vi jo et langt stykke hen ad vejen inderligt nok også fortrudt det, fordi vi jo ikke i vores vildeste fantasi havde forestillet os, at den ville finde anvendelse på den måde, som den gør i dag.
Nicolai Wammen (S), 2014-10-24:
Det gælder også i forhold til FN-missioner – det gælder i virkeligheden til lands, til vands og i luften – at her bør vi have en interesse i at arbejde endnu tættere sammen, fordi vi har nogle kompetencer, vi har nogle værdier, vi har en historik, vi har et samarbejde, der gør, at man stoler på de nordiske lande i det internationale samfund, og vi stoler på hinanden og vil dermed også være i stand til at kunne levere en fælles indsats.
Jørn Jespersen (SF), 2001-04-26:
Danmark har en stor forpligtelse, og jeg håber, at vi i dag kan få en debat, som giver et solidt, kraftigt, effektivt, forpligtende indspark fra dansk side på konferencen i maj, og at vi kan få EU i en førertrøje, med henblik på at indgå en alliance med de fattige lande.
Leif Lahn Jensen (S), 2017-02-10:
Det, jeg også synes er det helt rigtige, er, at vi med den kontanthjælpsreform, som vi i øvrigt lavede sammen med Venstre – jeg kan ikke huske, om Liberal Alliance var med – rent faktisk sagde, at hvis du er syg, skal du gøres rask, har du sociale problemer, skal de fjernes.
Jesper Petersen (S), 2014-10-09:
Nu har Venstres folketingsmedlemmer brugt en stor del af dagen på at vifte med finansministerielle svar, og så kunne jeg egentlig godt bare tænke mig at høre, om anerkendelsen og begejstringen for finansministerielle svar ikke også gælder på det her område, eftersom hr. Kristian Jensen så lige vil have talt imod indholdet i de finansministerielle svar, hvoraf det fremgår, af det jo vil føre til færre offentligt ansatte, hvis man indfører nulvækst, en påstand, der er blevet bekræftet af den serie af økonomer, som Berlingske spurgte i fravær af at kunne få svar fra Venstre.
Anders Fogh Rasmussen (V), 2003-04-08:
Det giver altså i alt en vækst i det offentlige forbrug på 4,5 pct. frem til 2010, og det er det, der svarer til godt 16 mia. kr., og 16 mia. kr. i vækst i offentligt forbrug rækker altså til ganske meget.
Morten Helveg Petersen (RV), 2008-05-21:
Vi finder, der er en række områder, hvor der netop er grund til at gå ind og regulere nogle af handelsvilkårene, og det finder vi sådan set, at det forslag til vedtagelse, vi har foran os på bordet i dag, også er udtryk for i forbindelse med at tage nogle hensyn til ulandene og deres administration og kapacitet til at gennemføre handler.
Marcus Knuth (V), 2019-04-26:
Men jeg tror også, det er vigtigt, at man – inden man decideret siger undskyld – har et fuldstændig klart billede af, hvad der egentlig er sket, og om det er noget, som reelt kræver en undskyldning, eller om det vigtigste er at sige: Det var en fejl, det var utilgiveligt, hvad kan vi gøre fremadrettet?
Zenia Stampe (RV), 2018-05-29:
Men intet ondt ord om ventetiden eller den lidt usædvanlige proces med fremsættelse nu og så genfremsættelse efter sommerferien, for til gengæld bygger lovforslaget jo på et grundigt arbejde, ikke mindst Straffelovrådets betænkning, og også på et beslutningsforslag, som det har været nævnt her.
Magnus Heunicke (S), 2020-05-28:
Jeg er med på principperne, og jeg synes, det er et meget godt princip at få løftet her, men det skal også fungere smidigt, og det vil sige, at det jo ikke er kommunernes ældrekøkkener, der skal køre ud med mad til de hoteller, hvis det bliver det, for det er nok umuligt at få det til at køre, så man skal finde ud af, hvordan det kan lade sig gøre.
Peder Sass (S), 2000-02-24:
På baggrund af en række henvendelser, som vi har modtaget fra nogle organisationer, vil Socialdemokratiet under udvalgsarbejdet undersøge, om de foreslåede bestemmelser om bestyrelsessammensætningen nævnt i lovforslagets § 5, stk. 4, er hensigtsmæssige, eller om de bør ændres. Endelig foreslås, at der oprettes et Folkeuniversitetsnævn til afløsning af det nuværende Folkeuniversitetsudvalg, og nævnets første opgave bliver jo at prøve at fremsætte forslag til en ny struktur.
Kaare Dybvad Bek (S), 2024-11-07:
Det er klart, at hvis vi skal lave en screening af udemokratisk eller ekstrem adfærd, eller hvordan man vil formulere det, så skal det selvfølgelig være noget, der dækker bredt, og som ikke er rettet mod bestemte ansøgernavne, eller hvilke lande folk kommer fra.
Sophie Løhde (V), 2010-05-31:
Men hr. Niels Helveg Petersen svarer ikke på mit grundlæggende spørgsmål, for han har været medlem af en regering, som selv fremsatte lovforslag, inden man forhandlede økonomiaftaler med kommunerne, som fremsatte lovforslag, hvor man i relation til skattesiden pålagde forskellige former for strafsanktioner mod kommunerne.
Anders Fogh Rasmussen (V), 2001-12-06:
Jeg sagde i valgkampen, og jeg vil godt gentage det i dag: Det er med til at skabe mistillid mellem vælgerne og politikerne, hvis der i befolkningen dannes et indtryk af, at vi, der ønsker et ja til at komme af med forbeholdene, bliver ved med at kalde til nye folkeafstemninger, indtil vi får det ja, vi vil have.
Liselott Blixt (DF), 2012-10-26:
Når jeg taler med de samme mennesker, dvs. læger, der arbejder ude på sygehusene, fortæller de, at netop fordi man har lavet kræftpakker og hjertepakker, er det dér, man har prioriteret pengene, og så er der ikke ligeså mange penge til lungemedicinsk afdeling.
Søren Egge Rasmussen (EL), 2016-11-29:
Men vi står altså i en situation med de her nye priser, vi har fået, at vi kan se frem til noget, hvor det for en almindelig husstand, hvis man skal prioritere de store havvindmølleprojekter, så måske er en ekstrapris på 4 øre pr. kWh i forhold til at få sin strøm fra landmøller.
Sophie Løhde (V), 2008-05-08:
Det kan man som studerende gøre lige så tosset, man vil, og ja, man kan sågar aflevere en rapport - jeg ved godt, at fru Christine Antorini ikke ønsker at erkende, at man kan det og man behøver ikke skrive navne på de forskellige afsnit, idet man blot skal op til en individuel eksamination.
Villum Christensen (LA), 2012-12-19:
Og det er ikke rigtigt, at de private vil fortsætte derudad, som jeg ligesom hører, for de kan ikke længere gennemskue, hvad det kommer til at betyde for hr. og fru Hansen, når de sidder hjemme ved køkkenbordet og skal vurdere, om de sætter 100.000 kr. af til det her.
Per Ørum Jørgensen (KF), 2006-02-21:
Hr. Poul Henrik Hedeboe må meget undskylde, men når jeg læser det her forslag, så ser jeg, at det sikrer, at den for nylig indgåede aftale om markedsføringsloven også kommer til at omfatte gebyrer på det finansielle område, herunder at gebyrer defineres, gøres omkostningsbestemte osv.
Claus Hjort Frederiksen (V), 2003-11-04:
I Østre Landsrets dom af 10. august 2000 var sagens faktiske omstændigheder, at en muslimsk pige, der af religiøse grunde ønskede at bære hovedtørklæde, blev bortvist fra erhvervspraktik i et stormagasin, der under henvisning til virksomhedens beklædningsvejledning som udtryk for virksomhedens image og profil ikke ville acceptere, at en person iført tørklæde havde kundekontakt.
Henning Hyllested (EL), 2022-03-03:
Jeg tror faktisk, at vi var et af de eneste partier, der gik ud og meldte helt klart ud, at det var noget, der kunne bruges til noget, og at der var nogle gode og fornuftigt forslag, herunder at man jo også via staten går ind og skubber på en udvikling, så den ikke bare er markedsbaseret.
Nicolai Wammen (S), 2003-09-09:
Med hensyn til, hvorvidt det er en god idé at indføre bøden med hensyn til de 55 år, eller rettere sagt at have det bidrag, man får med til at sikre sig uddannelse efterfølgende, vil jeg bare gerne høre fra regeringens side, alle de kritiske røster, der er: Hvad har man at sætte i stedet?
Per Clausen (EL), 2007-05-11:
Det, der er problemet med hensyn til det sidste, er jo, at fru Marion Pedersen når frem til, at om det virkelig er et dybtfølt ønske af tilpas stor lødighed, en person har, er det ikke vedkommende selv der afgør, men myndighederne der afgør, og det har jeg faktisk meget, meget svært ved at se skulle være sammenhængende med et liberalt grundsynspunkt.
Lene Espersen (KF), 2007-02-27:
Hertil kommer, at det vil være forbundet med betydelige vanskeligheder for politi og domstole at håndhæve et generelt forbud mod menneskers seksuelle omgange med dyr, da politiet vil have meget svært ved at løfte bevisbyrden i de tilfælde, hvor dyret ikke har pådraget sig fysiske skader.
Per Clausen (EL), 2008-12-05:
For det var jo sådan set nemt nok at lave en dagsorden, der handlede om, at her kunne man se, hvad EU var og er, nemlig et sted, hvor hensynet til det indre marked, hensynet til at tjene penge er vigtigere end dyrevelfærd, og at EU forhindrer de enkelte nationer i at gennemføre beskyttelsesforanstaltninger for dyrene, som rækker ud over, hvad man kan blive enig om i EU.
Frank Aaen (EL), 2014-01-30:
De foretager meget aktiv, aggressiv spekulation i råvarer, både i aluminium, i olie, og i alle mulige andre former for råvarer, herunder i de ting, som DONG producerer – dem er det velkendt at Goldman Sachs spekulerer i; skal de så også have retten til at få afgørende indflydelse på producenten af de råvarer, som er så afgørende for dansk økonomi, for forbrugerne, for klimaet?
Morten Messerschmidt (DF), 2019-12-12:
Nu er det jo ikke en tilfældighed – det er dog ikke planlagt sådan – men alligevel foregår den her debat, samtidig med at briterne går til stemmeurnerne for at vælge en ny regering eller genvælge den siddende regering, som så skal realisere et brexit – et brexit, som jo i vidt omfang er initieret af en modvilje blandt briterne mod, at EU bestemmer over britisk udlændingepolitik.
Lisbeth Bech Poulsen (SF), 2012-06-11:
Skal jeg så tolke det som et nej, nemlig at det ikke er en ret for alle mennesker alle steder i verden og til alle tider at leve i frihed og at have retten til livet, altså at det ikke er en ret til alle tider for alle mennesker, men noget, man kan diskutere fra sted til sted, og som er op til det enkelte land og de borgere, der lever i det, at afgøre, f.eks. om der er diktatur osv.?
Per Clausen (EL), 2006-01-20:
At det så oven i købet udarter på den måde, at hr. Jørn Dohrmann fra Dansk Folkeparti er nødt til at opfinde – opfinde – et forslag for at argumentere imod vores forslag, siger jo bare noget om, hvor langt ud man kan komme, når man er blevet reduceret til regeringens skødehund i det her spørgsmål.
Søren Søndergaard (EL), 2003-11-28:
Alle børn skal opleve, at skolen har klassesæt med både Benny Andersen og George Orwell, og at skolebibliotekerne er et lokalt kulturcenter. En kulegravning bør kigge på alle led i bogens fødekæde, og det skal sikres, at boghandlerne, forlag og forfattere har en anstændig chance for at leve og for at overleve.
Anne Sophie Callesen (RV), 2020-06-16:
Det er godt for kvindernes ligestilling, og vi er overbevist om, at det også er godt for børns udvikling at være i gode og trygge daginstitutioner med dygtigt og nok pædagogisk personale, så børnene kan være trygge, udvikle sig og indgå i sociale fællesskaber.
Svend Auken (S), 2004-02-17:
Der synes jeg, at der i vores forslag egentlig er en ganske elegant løsning på dette med religionsligheden, altså den økonomiske religionslighed, som jeg egentlig havde troet at hr. Jesper Langballe havde været lidt fascineret af i stedet for bare at sige, at det er ødelæggende.
Søren Espersen (DF), 2017-03-24:
Bare tanken om, at ICC vil kunne varetægtsfængsle og føre retssag imod en krigsførende stat på samme måde, som det sker i dag i forhold til enkeltpersoner, som jo er udstyret med en sigtets rettigheder, og efter alle juridiske regler konfronteres med personer, som har været vidne til eventuelle krigsforbrydelser, finder jeg er en ret umulig tanke.
Søren Krarup (DF), 2003-12-16:
det altså, vi har forhandlet med regeringen om, at hvis vi siger ja til noget, som vi finder meget betænkeligt - for vi er ikke glade for den lov, der er for mange; vi ønsker, at der skal strammes kraftigt - så er det altså, fordi vi faktisk har fået en aftale, som betyder, at der nu sker noget afgørende.
Rasmus Prehn (S), 2020-12-09:
Der synes jeg, det er oplagt at bruge den regionale valgkamp til at diskutere, om vi ikke skal sørge for at få sammensat nogle måltider ude på vores sygehuse, så man både kan blive rask – det er jo meget vigtigt for ens sundhed, hvad man spiser, og det er også vigtigt i forhold til den restitution, man skal igennem, at man spiser en nærende kost – og så der også er mulighed for at gøre det på en klimaorienteret og plantebaseret måde.
Pelle Dragsted (EL), 2017-01-13:
Jeg vil bare gerne bede ordføreren om at bekræfte, at selv med de ændringer, vi behandler i dag og forhåbentlig vedtager, vil det stadig være sådan, at de personer, de ministre, som stod fadder til at forlænge danskernes pensionsalder – fru Margrethe Vestager, hr. Morten Østergaard, hr. Lars Løkke Rasmussen og mange af de andre – stadig væk selv vil kunne gå på pension længe før den almindelige dansker, fordi de her ændringer ikke virker bagudrettet, man kun fremadrettet.
Aaja Chemnitz (IA), 2025-10-09:
Jeg har insisteret på dialogen, jeg har også insisteret på, at vi ser ud over de politiske uenigheder, der er, og jeg har insisteret på det ligeværd, som jeg mener der bør være i rigsfællesskabet, at vi skal sikre mere selvbestemmelse til Grønland, og at Grønland skal få lov til at stå mere i egen ret, at vi repræsenterer os selv, at vi sidder med ved bordet, og at vi fælles læner os ind i den opgave, som vi har.
Lene Espersen (KF), 2008-02-22:
Men ikke desto mindre er der mange andre tiltag, der skal til, fordi det meget handler om at fortælle noget om, at man kommer til at leve i et land, hvor der er en anden kultur, og det skal vi selvfølgelig bruge nogle kræfter på at få forklaret og dermed også forebygge, at det sker her.
Søren Pape Poulsen (KF), 2021-06-02:
Det var jo der, man også kunne have lidt rummelighed den anden vej rundt, og hvor regeringen kunne støtte det ændringsforslag, så vi landede det bredt i Folketinget, i stedet for at gøre det til en snak om, at der er nogle herinde, der ikke vil danskernes tryghed.
Christine Antorini (S), 2010-11-17:
Det, der bare er ærgerligt, når regeringen vil indføre niveaudeling i folkeskolen, som er et af de forslag, der er blevet afvist bredt, er jo, at al forskning viser – det er lige fra professor Niels Egelund fra Danmarks Pædagogiske Universitetsskole over Amternes og Kommunernes Forskningsinstitut til OECD, de peger alle sammen på det – at niveaudeling er en rigtig skidt idé, fordi det sænker fagligheden.
Per Stig Møller (KF), 2013-05-21:
Vi er faktisk utålmodige med begge parter, men vi kan ikke underkende, og det bør hr. Christian Juhl heller ikke, at hvis Israel skal eksistere i fremtiden og ikke være omgivet af fjender, der vil skubbe det i havet, så er man jo nødt til at respektere Israels behov for anerkendelse og for sikre grænser.
Lotte Rod (RV), 2017-03-31:
Så er det da meget bedre, at vi sørger for at lave et system, hvor man får hjælp, og at det ikke er som i dag, at det foregår skjult, og at der dermed er unge, som skjuler deres misbrug, eller at de risikerer, at de får en plettet straffeattest og dermed bare bliver skubbet endnu længere væk fra det liv, som de ellers drømte om.
Høgni Hoydal (T), 2005-05-18:
Altså, hvis Færøerne indgår en aftale, så er det på Danmarks vegne, Danmark kan opsige aftalen, den må ikke stride imod danske interesser, og hvis Færøerne og Grønland har en fælles interesse, så skal man lave det i fællesskab, ellers sker der ikke nogen ændring.
Helge Adam Møller (KF), 2000-09-07:
Jeg kommer til at tænke på, at der engang var en radikal minister, fru Aase Olesen, og hun sagde her fra talerstolen til et andet folketingsmedlem - det var vist ikke hr. Jan Petersen, det kunne lige så godt have været - at et ord er et ord, og en mand er en karklud.
Rasmus Prehn (S), 2020-12-09:
Lad mig starte med at sige, at vi har været i en meget uheldig og ærgerlig situation, hvor der var kolossalt mange mink, der skulle håndteres på samme tid, og der har man afsøgt alt, hvad man kunne: muligheden for at få sendt de her mink til Daka, få dem sendt til afbrænding og på anden måde håndteret.